b'\n_START_ARTICLE_\nWillem al V-lea, Prin\xc8\x9b de Orania\n_START_SECTION_\nStadtholder\n_START_PARAGRAPH_\nWillem al V-lea \xc8\x99i-a asumat pozi\xc8\x9bia de Stadtholder (\xc8\x99ef executiv) \xc8\x99i general c\xc4\x83pitan al armatei statelor olandeze \xc3\xaen 1766. La 4 octombrie 1767, la Berlin, Prin\xc8\x9bul Willem s-a c\xc4\x83s\xc4\x83torit cu Prin\xc8\x9besa Wilhelmina a Prusiei, fiica Prin\xc8\x9bului Augustus Wilhelm al Prusiei, nepoata lui Frederic cel Mare \xc8\x99i veri\xc8\x99oara regelui George al III-lea al Marii Britanii._NEWLINE_Pozi\xc8\x9bia olandezilor \xc3\xaen timpul r\xc4\x83zboiului de independen\xc8\x9b\xc4\x83 american a fost una de neutralitate. Willem al V-lea, lider al frac\xc8\x9biunii pro-britanice \xc3\xaen cadrul guvernului, a blocat \xc3\xaencerc\xc4\x83rile de pro-independen\xc8\x9b\xc4\x83, \xc8\x99i mai t\xc3\xa2rziu pro-franceze, elemente pentru a trage guvernul \xc3\xaen r\xc4\x83zboi. Totu\xc8\x99i, olandezii au \xc3\xaencercat s\xc4\x83 adere la Liga rus\xc4\x83 care \xc3\xaen 1780 a intrat \xc3\xaen al patrulea r\xc4\x83zboi anglo-olandez._NEWLINE_Provinciile Unite au recunoscut Statele Unite \xc3\xaen februarie 1782, dup\xc4\x83 multe dezbateri politice \xc8\x99i presiune din partea diploma\xc8\x9bilor americani \xc8\x99i francezi. Dup\xc4\x83 patru ani de r\xc4\x83zboi, olandezii au fost \xc3\xaenvin\xc8\x99i \xc8\x99i \xc8\x9bara s\xc4\x83r\xc4\x83cit\xc4\x83. Fire slab\xc4\x83, Willem al V-lea a l\xc4\x83sat afacerile politice \xc3\xaen seama ducelui de Brunswick, lucru care a provocat o opozi\xc8\x9bie vehement\xc4\x83 a partidului patriotic. O band\xc4\x83 de tineri revolu\xc8\x9bionari numit\xc4\x83 "Patrio\xc8\x9bi" a provocat autoritatea lui Willem al V-lea de Orania-Nassau. \xc3\x8en 1785 Willem a p\xc4\x83r\xc4\x83sit Haga \xc8\x99i a mutat curtea la Gelderland; activarea \xc3\xaentr-un centru non-politic a fost singura m\xc4\x83sur\xc4\x83 luat\xc4\x83 de Stadtholder. El a respectat dorin\xc8\x9ba influentei sale so\xc8\x9bii Wilhelmina, lucru care nu a \xc3\xaembun\xc4\x83t\xc4\x83\xc8\x9bit situa\xc8\x9bia._NEWLINE_Willem al V-lea de Orania-Nassau \xc8\x99i so\xc8\x9bia sa au \xc3\xaencercat s\xc4\x83 se \xc3\xaentoarc\xc4\x83 la Haga dar au fost opri\xc8\x9bi de "Patrio\xc8\x9bi" care lea-au sugerat s\xc4\x83 se \xc3\xaentoarc\xc4\x83 la Gelderland. La \xc3\xaendemnul Stadtholderului, cumnatul s\xc4\x83u, Frederic Wilhelm al II-lea al Prusiei, a ordonat \xc3\xaen 1787 ca o parte din armata sa s\xc4\x83 intre \xc3\xaen \xc8\x9a\xc4\x83rile de Jos pentru a \xc3\xaenvinge "Patrio\xc8\x9bii"; ace\xc8\x99tia s-au refugiat \xc3\xaen nordul Fran\xc8\x9bei \xc3\xaen zona Saint-Omer, unde se vorbea olandez\xc4\x83. P\xc3\xa2n\xc4\x83 la r\xc4\x83sturnarea lui ei au fost sprijini\xc8\x9bi de regele Ludovic al XVI-lea al Fran\xc8\x9bei._NEWLINE_Anul 1795 a fost un an dezastruos pentru Provinciile Unite. Sprijini\xc8\x9bi de armata francez\xc4\x83, "Patrio\xc8\x9bii" au revenit \xc3\xaen \xc8\x9a\xc4\x83rile de Jos, lucru care a provocat exilul lui Willem al V-lea \xc8\x99i a familiei sale \xc3\xaen Anglia, unde a dat instruc\xc8\x9biuni administratorilor s\xc4\x83i de a ceda teritoriile de peste m\xc4\x83ri, inclusiv Java, Malacca \xc8\x99i Insulele Moluce Angliei, pentru a nu c\xc4\x83dea \xc3\xaen m\xc3\xa2inile francezilor. El a plecat \xc3\xaen exil \xc3\xaempreun\xc4\x83 cu familia sa \xc3\xaen ducatul de Brunswick._NEWLINE_\xc3\x8en 1801 a primit ca desp\xc4\x83gubiri \xc8\x9binuturile de m\xc4\x83n\xc4\x83stiri de la Fulda \xc8\x99i Corvey \xc3\xaen Germania, pe care le-a l\xc4\x83sat mo\xc8\x99tenire fiului s\xc4\x83u \xc3\xaen 1802. Fiul s\xc4\x83u Willem al VI-lea de Orania a revenit \xc3\xaen \xc8\x9a\xc4\x83rile de Jos \xc3\xaen 1813 \xc8\x99i a devenit rege sub numele de Willem I al \xc8\x9a\xc4\x83rilor de Jos.'